इंगेजमेंट से पहले बनवाया था फनी कॉन्ट्रैक्ट, मां की स्पीच सुनकर हुईं भावुक
Parineeti Chopra Raghav Chadha Engagement - परिणीति चोपड़ा- आम आदमी पार्टी के नेता राघव चड्डा की सगाई का एक खूबसूरत वीडियो सोशल मीडिया पर सामने आया है
परिणीति चोपड़ा- आम आदमी पार्टी के नेता राघव चड्ढा की सगाई का एक खूबसूरत वीडियो सोशल मीडिया पर सामने आया है, जिसमें दोनों की सगाई के कुछ यादगार पल देखने को मिले। दोनों परिवार ने सगाई के दौरान जमकर मस्ती की और इस पल को इंजॉय किया।
परिणीति ने पढ़ा कॉन्ट्रैक्ट 
वीडियो की शुरुआत परिणीति द्वारा बनवाए हुए एक मजेदार कॉन्ट्रैक्ट से होती है। वह माइक में बोलती हैं, 'ये सगाई का कॉन्ट्रैक्ट है राघव, आपको सभी में हां कहना होगा और फिर हम देखेंगे कि यह रोका कल हो पता है या नहीं। 'मैं राघव चड्ढा इस से सहमत हूं। नंबर एक, हमेशा परिणीति सही होती है। ये सुनकर वहां पर मौजूद सभी लोग हंसने लगते हैं और राघव सिर हिलाते हुए बोलते हैं, 'करेक्ट'।
राघव ने सास को लगाया गले 
इसके बाद कुछ प्यार भरे पल देखने को मिलते हैं। प्री-इंगेजमेंट बैश के दौरान परिणीति की मां रीना चोपड़ा इमोशनल स्पीच देती हुई दिखाई दीं। वीडियो में परिणीति को रोते हुए देखा गया।
उनकी मां ने कहा, 'यह एक एहसास है कि आपकी बेटी वास्तव में एक ऐसे व्यक्ति के पास जा रही है, जो उसकी देखभाल उसके पिता से भी बेहतर करेगा। मेरा मतलब है कि हम आपसे प्यार करते हैं राघव। फिर राघव उठकर आते हैं और अपनी सास को गले लगा लेते हैं। वहीं राघव को अपनी नाक का मजाक उड़ाते हुए भी देखा गया।
वीडियो में परिणीति और राघव की सगाई समारोह की कुछ अनदेखी झलकियां भी देखने को मिली। परिणीति और राघव की सगाई की रस्म के दौरान प्रियंका अन्य मेहमानों के साथ बैठी हुई नजर आईं।
13 मई को हुई सगाई 
दोनों की इंगेजमेंट सेरमनी काफी शानदार रही। कार्यक्रम दिल्ली के कपूरथला हाउस में आयोजित हुई। इस सगाई समारोह में दिल्ली के मुख्यमंत्री अरविंद केजरीवाल, पंजाब के मुख्यमंत्री भगवंत मान, आदित्य ठाकरे, पी चिदंबरम शामिल हुए। बहन परिणीति के इस खास दिन में शामिल होने के लिए प्रियंका चोपड़ा भी लंदन से पहुंची थीं। साथ ही परिवार वाले, दोस्त और रिश्तेदार मौजूद थे।
राघव- परिणीति के आउटफिट
सगाई के लिए परिणीति चोपड़ा ने ऑफ व्हाइट सूट पहना था। इसे आउटफिट को फैशन डिजाइनर मनीष मल्होत्रा ने डिजाइन किया है। वहीं आप नेता ने दिल्ली के डिजाइनर और उनके चाचा, पवन सचदेव की डिजाइन की हुई अचकन पहनी थी।